Oftrige isch ursprünglich e Streusidlig und het keis eigentlichs Zentrum. Di Teil vo de Gmeind, wo im Norde vo de Autobahn liget, sind mit Arbig zämmegwachse, di im Süde vo de Autobahn sind teilwiis mit Zofige zämegwachse.. De Fluss Wigger bildet im Südweschte d Gmeindsgränz. De Gmeindsbann umfasst e Flächi vo 1287 Hektaren, dodervo sind 452 Hektare bewaldet und 344 Hektare überbaut. De höchschti Punkt vo de Gmeind isch mit 664 Meter ü. M. uf em Säli, di tüfschti uf 405 Meter an de Wigger.